Իրանի նախագահ Խաթամիի այցը նշանակալի էր այն առումով, ար այդ երկրի առաջին դեմքի առաջին այցն էր մեր հանրապետություն: Իրանի Իսլամական Հանրապետության վրա միջազգային ճնշումը շարունակվում էր, և Հայաստանի համար չափազանց կարևոր էր պահպանելով հարևան պետության հետ ավանդական բարեկամական հարաբերությունները, չփչացնել նաև հարաբերությունները ինչպես ԱՄՆ-ի, ՆԱՏՕ-ի անդամ այլ երկրների, այնպես էլ Եվրոմիության հետ: Հետագայում այդ ճնշումն էլ ավելի մեծանալու էր, Հայստանից պահանջելով վերոհիշյալ նպատակի իրագործման կրկնակի դիվանագիտական ջանք ու ճկունություն: Այսօր արդեն կարող ենք վստահորեն ասել, որ մեր երկրի ղեկավարությունը Ռ. Քոչարյանի գլխավորությամբ պատվով դուրս եկավ այդ փորձությունից: